***Χαιρετισμός για την έναρξη της νέας σχολικής χρονιάς της Διευθύντριας ΔΠΕ Βοιωτίας, Χουλιάρα-Σιδερά Παναγιώτας***

*«*Αγαπητοί μαθητές και μαθήτριες, αξιότιμοι γονείς και συνάδελφοι,

η έναρξη της φετινής σχολικής χρονιάς συνοδεύεται από ευχές και ελπίδα για επιστροφή στην κανονικότητα που τόσο μας έχει λείψει. Η πρωτόγνωρη πανδημία του κορωνοϊού συνεχίζει να μας απασχολεί και η επιφυλακή απαιτεί υπομονή, συλλογικότητα και τήρηση των οδηγιών από γονείς, κηδεμόνες, εκπαιδευτικούς και όλη τη μαθητική κοινότητα. Στόχος όλων μας η προστασία  της υγείας και της ψυχολογίας των μαθητών επιτρέποντάς τους να επικεντρωθούν στην μάθηση.

Με την ανάληψη των καθηκόντων μου στη Διεύθυνση Πρωτοβάθμιας Εκπαίδευσης Βοιωτίας κύρια προτεραιότητά μου κατέστη η αξιοποίηση όλων των διαθέσιμων μέσων και η ορθολογική διαχείριση του ανθρώπινου δυναμικού για τη στελέχωση και λειτουργία των σχολικών μονάδων. Συνεργάτες και υποστηρικτές μου όλοι οι *εκπαιδευτικοί, οι γονείς και η Αυτοδιοίκηση* και τους ευχαριστώ θερμά!

Αγαπητά μου παιδιά, *η έναρξη της σχολικής χρονιάς συνιστά μια νέα αφετηρία για σας γεμάτη στόχους, προσδοκίες και όνειρα στο δύσκολο αλλά συναρπαστικό ταξίδι προς την κατάκτηση της γνώσης. Σας εύχομαι να απολαύσετε όλους τους καινούργιους πνευματικούς δρόμους που θα ανοιχθούν.* Με τη φροντίδα και την αγάπη των γονιών και των δασκάλων σας όλα θα κυλήσουν όμορφα και με ασφάλεια!

Με αυτές τις σκέψεις εύχομαι ολόψυχα σε όλους υγεία, δύναμη, και επιτυχία στο έργο σας! Καλή σχολική χρονιά!»